OzLabs/hebrew-wiki-articles huggingface dataset:
י"ג תחריטים לשירי חיים נחמן ביאליק

"י"ג תחריטים לשירי חיים נחמן ביאליק" (1987) הוא ספר אמן שיצר האמן הישראלי משה גרשוני המכיל סדרת הדפסים לשיריו של חיים נחמן ביאליק.
==תיאור==
המניע הראשוני ליצירת ספר האמן "י"ג תחריטים לשירי חיים נחמן ביאליק" הייתה הזמנתו של דן מירון מגרשוני ליצור איורים לשיריו של ביאליק עבור מחקרו אודות המשורר. ספר האמן עצמו נוצר בהפקה ובהזמנתה של סדנת ההדפס ירושלים. גרשוני עבד על יצירת הפלטות בין חודש יוני 1986 ועד חודש אוקטובר 1987 בעזרתה של ברבי קרביץ, דפסית-אמנית בסדנה. הלוחות נוצרו על גבי פלטות ברזל בגובה של 20.8 ס"מ וברוחב של 13.8 ס"מ. סדרת ההדפסים שיצר כללה 16 תצריבים. מהם, הודפסו 13 בספר האמן, ואילו שלושת הנותרים הודפסו כסדרות עצמאיות. את ההדפסים עצמם הדפיסו קרביץ וסידון רוטנברג.

סדרת ההדפסים איננה מאיירת את השירים באופן ישיר, אלא מכילה תערובת של ציטוטי שירים וטקסטים עם דימויים קוסמולוגיים כגון כוכבים, מגיני דוד, סימן האינסוף, סמלים המאזכרים צלב קרס ועוד. במידה רבה משותפת איקונוגרפיה זו עם סדרות ציורים כ"במראה ובחידות" ו"לילות ירושלים" מאותה עת. מירון טען כי גרשוני בחר ליצור פרשנות לאומית של השירים, המציבה אותם בקונטקסט מודרני-נבואי. רבות מהעבודות מצביעות על עיסוקו של גרשוני בשואה וביחס אל האל שבעקבותיה. בהדפס המצורף לשיר "לבדי", לדוגמה, מופיעים מגיני דוד, וסמלים המאזכרים צלבי קרס עם כתובת ביידיש – "יינגלע מיישע".

הספר הודפס במהדורה של 50 עותקים ממוספרים על גבי 13 דפי נייר בגובה של 26.5 ס"מ וברוחב 37 ס"מ הנתונים בקופסת קרטון שעיצב יהודה מיקלף. כל דף מכיל הדפס, כשהוא מלווה בשיר. השירים והטיפוגרפיה שלהם נלקחו מתוך "כרך שירי ביאליק" של מהדורת יובל ה-50 למשורר, בהוצאת חובבי השירה העברית (ברלין, תרפ"ג) הודפסו בטכניקה של הדפס רשת. מהדורה זו עוצבה על ידי יוסף בודקו, שעיצב גם את האותיות הרישיות. כותרות השירים במהדורה זו עוצבו על ידי פרנצ'סקה ברוך. שיר אחד, "תחת העצים הירקרקים", נכתב בכתב ידו של גרשוני ביידיש והועבר לגיליון הנייר בדפוס-רשת.

ב-16 ביוני 1988 הוצג הספר בתערוכה במוזיאון תל אביב לאמנות, אותה אצרה עדנה מושנזון. עבור התערוכה הודפסה מהדורה מצולמת ומוקטנת של הספר ששימשה כקטלוג התערוכה. בשנת 1990 הוצג חלק מן הספר בתערוכה "על נייר / בנייר / עם נייר" במוזיאון ישראל, ירושלים.

בשנת 1999 הוצג בתערוכה "עבודות מופת על נייר ממוזיאון ישראל ירושלים", שהוצגה במוזיאון קליבלנד לאמנות.

==קישורים חיצוניים==
* [https://jerusalemprintworkshop.org/product/%d7%99%d7%92-%d7%aa%d7%97%d7%a8%d7%99%d7%98%d7%99%d7%9d-%d7%9c%d7%a9%d7%99%d7%a8%d7%99-%d7%97%d7%99%d7%99%d7%9d-%d7%a0%d7%97%d7%9e%d7%9f-%d7%91%d7%99%d7%90%d7%9c%d7%99%d7%a7/?preview_id=2777&preview_nonce=0f5dd289eb&_thumbnail_id=12065&preview=true י"ג תחריטים לשירי חיים נחמן ביאליק] באתר סדנת ההדפס ירושלים

==הערות שוליים==

קטגוריה:חיים נחמן ביאליק
קטגוריה:משה גרשוני: הדפסים
קטגוריה:סדנת ההדפס ירושלים
קטגוריה:מוזיאון ישראל: הדפסים
קטגוריה:מוזיאון תל אביב לאמנות: יצירות אמנות
קטגוריה:תצריבים
קטגוריה:הדפס ישראלי
קטגוריה:יצירות משנת 1987
קטגוריה:מוזיאון תל אביב לאמנות: הדפסים
בית הטרור

בית הטרור (בהונגרית: Terror Háza) הוא מוזיאון שהוקם לזכר קורבנות הטרור הנאצי והקומוניסטי שהופעל בהונגריה במאה העשרים. בתקופה בה שלטו בהונגריה משטרים אלה, נכלאו במקום, נחקרו, עונו ונרצחו אזרחים הונגריים רבים שנחשדו בהתנגדות למשטר.

==רקע==
המוזיאון נפתח בפברואר 2002 בשדרת אנדראשי שבבודפשט בירת הונגריה. הבניין הבנוי בסגנון הנאו-רנסאנס נבנה בשנת 1880. בשנות ה-30 של המאה העשרים היה בבעלותו של הצייר יצחק פרלמוטר, עד לשנת 1936. בשנת 1937 נשכרו חדרים בבניין על ידי המפלגה הנציונל-סוציאליסטית ההונגרית בראשותו של פרנץ סלשי. בשנת 1940 המקום הפך למטה מפלגת צלב החץ הפשיסטית שהשתלטה עליו כולו, והוא קיבל מהם את השם "בית הנאמנות". 

בשנת 1944 לאחר שגרמניה הנאצית כבשה את הונגריה, הפך המקום לבית סוהר, וחברי ממפלגת צבא החץ עינו ורצחו במקום מאות אזרחים. גם לאחר הכיבוש הסובייטי המשיך הבית לשמש כמקום רצחני והיה לבית סוהר בו שוכנו עצורים במרתפי הבניין. במקום שכן מטה המשטרה החשאית ההונגרית (ÁHV), עד לשנת 1956. בשנה זו עברה המשטרה החשאית למקום אחר.

==המוזיאון==
הכניסה למוזיאון
המבנה נמכר והשתכנו בו חברות מסחריות ועקבותיו הרצחניים נעלמו. המבנה שופץ ושוקם בסיוע ממשלתו של ויקטור אורבן ראש ממשלת הונגריה. בדצמבר 2000 נרכש המבנה על ידי הקרן לחקר ההיסטוריה והחברה של מרכז ומזרח אירופה, על מנת להופכו למוזיאון שיציג את זוועות המשטר הנאצי והמשטר הקומוניסטי בהונגריה.

המוזיאון בן 3 הקומות וקומת המרתף, מציג תמונות, חפצים ומייצגי וידאו המתעדים את השליטה הנאצית, ולאחריה את השליטה הקומוניסטית-סובייטית בהונגריה, ומהווה אתר הנצחה לקורבנותיהם. במרתף הבניין ניתן לסייר בתאי הכלא ובגרדום שהיה בשימוש בתקופה זו. בפתח המוזיאון מוצג טנק T-54.

==קישורים חיצוניים==

* 

==הערות שוליים==

קטגוריה:בודפשט: מבנים
קטגוריה:בודפשט: מוזיאונים
עונת 1956/1957 בסרייה א'

עונת 1956/1957 בסרייה א הייתה העונה ה-55 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1956 והסתיימו ב-16 ביוני 1957. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

אודינזה ופלרמו היו הקבוצות שעלו מהליגה השנייה.

מילאן זכתה באליפות בפעם השישית בתולדות המועדון. 
 
בסיום העונה לליגת משנה ירדו טריאסטינה ופלרמו. במקום הקבוצות שירדו לסרייה א' העפילו הלאס ורונה ואלסנדריה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן|| 34 || 21 || 6 || 7 || 65||40 || 25 || 48||זכייה בליגה העפלה לגביע אירופה לאלופות
|-
| 2. || פיורנטינה || 34 || 16 || 10 || 8 || 55||40 || 15 || 42
|-
| 3. || לאציו || 34 || 14 || 13 || 7 || 52||40 || 12 || 41
|-
| 4. || אודינזה || 34 || 15 || 6 || 13 || 59||58 || 1 || 36
|-
| 5. || אינטר || 34 || 11 || 13 || 10 || 53||45 || 8 || 35
|-
| 6. || בולוניה || 34 || 12 || 11 || 11 || 54||48 || 6 || 35
|-
| 7. || סמפדוריה || 34 || 12 || 11 || 11 || 59||56 || 3 || 35
|-
| 8. || טורינו || 34 || 13 || 9 || 12 || 45||42 || 3 || 35
|-
| 9. || יובנטוס || 34 || 11 || 11 || 12 || 54||54 || 0 || 33
|-
| 10. || ספאל || 34 || 14 || 5 || 15 || 38||47 ||9-|| 33
|-
| 11. || ויצ'נצה || 34 || 11 || 10 || 13 || 49||51 ||2-|| 32
|-
| 12. || נאפולי || 34 || 11 || 10 || 13 || 39||41 ||2-|| 32
|-
| 13. || פדובה || 34 || 8 || 16 || 10 || 33||39 ||6-|| 32
|-
| 14. || רומא || 34 || 10 || 11 || 13 || 53||49 || 4 || 31
|-
| 15. || אטאלנטה || 34 || 9 || 13 || 12 || 36||44 ||8-|| 31
|-
| 16. || גנואה || 34 || 9 || 12 || 13 || 36||46 ||10-|| 30
|- bgcolor=#F08080 
| 17. || טריאסטינה || 34 || 9 || 11 || 14 || 33||42 ||9-|| 29||ירדה ליגה
|- bgcolor=#F08080 
| 18. || פלרמו || 34 || 7 || 8 || 19 || 32||63 ||31-|| 22||ירדה ליגה
|}

==כדורגלנים מצטיינים==
דינו דה קוסטה מרומא כבש 22 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital57.html נתונים מאתר rsssf]

איטליה
איטליה
קטגוריה:עונות בסרייה א'
אירקוט (חברה)

תאגיד אירקוט (ברוסית: ПАО Корпорация „Ирку́т“) היא חברה רוסית, העוסקת בתעופה ובמערכות חלל ומהווה חלק מתאגיד המטוסים המאוחד.

החברה נוסדה כמפעל התעופה של אירקוטסק, בהחלטת הסובנארקום משנת 1932 ובצו קומיסר התעשייה הכבדה סרגו אורדז'וניקידזה. בשנת 1992 המפעל הופרט והפך לתאגיד אירקוט. שתי החטיבות העיקריות שלה הן החטיבה הצבאית (מוצרי צבא) והחטיבה למטוסי נוסעים. זו אחת מיצרניות המטוסים הגדולות במדינה ומניותיה נסחרות בבורסת מוסקבה.

החברה נמצאת בבעלות תאגיד התעופה המאוחד, המאגד מספר יצרניות מטוסים ובבעלות מזערית של חברת סוחוי ואף סייעה לה בהשבחת מטוסי הקרב סוחוי Su-30. מאז 2005, התאגיד שולט על 75% ממניות יצרנית המטוסים יאקובלב ואחראי לייצור מטוסי האימון יאק-130.

בשנת 2017 החברה החלה בייצור סדרתי של מטוס הנוסעים MC-21.

==ראו גם==
* תעשיית תעופה ברוסיה

==קישורים חיצוניים ==

* 

*
קטגוריה:יצרני מטוסים
קטגוריה:תעשיית נשק ברוסיה
קטגוריה:חברות בשווי שוק מעל 100 מיליארד דולר
קטגוריה:אירקוטסק
שירו שיר לפיהרר

שירו שיר לפיהרר או האביב של היטלר (באנגלית: Springtime for Hitler: A Gay Romp With Eva and Adolf at Berchtesgaden) הוא מחזמר פיקטיבי בסרטו של מל ברוקס משנת 1967 "המפיקים", כמו גם בעיבודו התיאטרלי של הסרט למחזמר, ובעיבוד הקולנועי של המחזמר לסרט. זהו מחזמר על אדולף היטלר, שנכתב על ידי פרנץ ליבקינד, נאצי בעבר ומחזאי בהווה, תפקיד אותו גילם במקור קנת' מארס (ובהמשך בראד אוסקר וויל פארל בגרסה הבימתית המקורית ובסרט הקולנוע משנת 2005 בהתאמה).

בסרט, המפיק מקס ביאליסטוק ורואה החשבון שלו ליאו בלום זוממים להוציא לפועל תוכנית הונאה: לצורך העלאת הפקה חדשה בברודוויי הם יגייסו מימון משמעותי על ידי מכירת 25,000% של המחזה, ואז יגרמו לו להיכשל, ולבסוף ישמרו את כל הכסף הנותר לעצמם. כדי לוודא שהמחזה יהיה כישלון טוטאלי, מקס בוחר ב-"שירו שיר לפיהרר" - מחזה חסר הטעם (שאותו הוא מתאר כ"מכתב אהבה לאדולף היטלר"), שוכר את הבמאי הגרוע ביותר שהוא יכול למצוא (רוג'ר דה-ברי, קריקטורה סטריאוטיפית של הומוסקסואל טרנסווסטיט), ולתפקיד הראשי של היטלר מלהק היפי חסר-אחריות בשם לורנצו סנט דובואה (הידוע גם בראשי התיבות של שמו - LSD) שבכלל הגיע בטעות לאודישן, לאחר שנכנס לתיאטרון הלא נכון.

==סינופסיס==
המחזמר מתחיל בקטע מוזיקלי, ששמו כשם המחזמר - "להיות או לא להיות" בשלב מסוים, הקטע המוזיקלי, המלווה ברקדנים במדי האס אה, יוצרים מבנה של צלב קרס בסגנונו של באזבי ברקלי. המחזה מזעזע מיד את כל הנוכחים בקהל למעט המחבר, וכאשר צופה אחד ויחיד פורץ במחיאות כפיים - הוא מיד ננזף ומושתק על ידי צופים אחרים שמסביבו. בעוד ההצגה ממשיכה הקהל מתחיל לצאת מאולם התיאטרון בהפגנתיות, ואז תחילה הסצנה הראשונה של המחזה, עם לורנצו סנט דובואה לבוש במדים נאצים מלאים ומדבר כמו ביטניק. הקהל הנותר מתחיל לצחוק בקול רם, בחושבו שמדובר בסאטירה, ולמשמע הצחוקים - הצופים שיצאו מהאולם חוזרים למקומותיהם.

המחזאי פרנץ ליבקינד חש סלידה מתגובת הקהל, נעמד מאחורי הבמה ומתיר את הכבל המחזיק את הווילון שנסגר. הוא ממהר לצאת אל הבמה, מתעמת עם הקהל ומתרעם על הטיפול במחזהו האהוב. במהלך העימות הזה שלו, פרנץ מקבל מכה בראשו ונופל. ההצגה נמשכת, והקהל מניח שההופעה שלו הייתה חלק מהמחזה.

המחזה מקבל ביקורות נלהבות, המבטיחות את הצלחתו הכלכלית (ואת הרשעתם של שני המפיקים, כאשר מעשה ההונאה שלהם יתגלה).

==גרסאות שונות==
בגרסת המחזמר ובסרט המוזיקלי המבוסס עליו, תפקידו של לורנצו סנט דובואה לא נכלל, ואת היטלר מגלם הבמאי דה-ברי, שמבצע שיר סולו "הייל לעצמי", בהופעה המזכירה את ג'ודי גרלנד. פרנץ ליבקינד היה בחירתו המקורית של מקס ביאליסטוק לגלם את היטלר, אבל בשל תאונה מצערת, הוא שובר את רגלו (באופן אירוני, שכן המונח "לשבור רגל" משמעותו "בהצלחה" בעולם התיאטרון) ומקס מבקש מדה-ברי לגלם את היטלר. במהלך ההצגה, מוצג לקהל צלב קרס באמצעות מראה גדולה, בדומה ל-"שורת המקהלה".

ב-2022 הוציאו בתוכנית הסאטירית ארץ נהדרת גרסה לשיר הנקראת ״זמן הבן-גביר״ הכולל את דמותו של יו"ר עוצמה יהודית, חבר הכנסת, איתמר בן גביר.

== ראו גם ==

* Hitler Has Only Got One Ball
* פני הפיהרר

== קישורים חיצוניים ==
* [http://www.stlyrics.com/lyrics/theproducers/springtimeforhitler.htm שירו שיר לפיהרר], מילות השיר
* [http://www.tcm.com/mediaroom/video/223896/Producers-The-Movie-Clip-Springtime-For-Hitler.html שירו שיר לפיהרר (סרטון)], מתוך "המפיקים" (1967) -- באתר TCM

==הערות שוליים==

קטגוריה:שירים מסרטי קולנוע
קטגוריה:שירים ממחזות זמר
קטגוריה:שירי 1968
קטגוריה:אדולף היטלר בתרבות
קטגוריה:מל ברוקס
ג'ורג' דנציג

ג'ורג' ברנרד דנציג (באנגלית: George Bernard Dantzig; 8 בנובמבר 1914 – 13 במאי 2005) היה מתמטיקאי יהודי-אמריקאי, אשר תרם תרומות חשובות למדעי המחשב, כלכלה וסטטיסטיקה. ידוע בעבודתו על תכנון ליניארי ופיתוחו של אלגוריתם הסימפלקס לפתרון בעיות תכנון ליניאריות. היה פרופסור באוניברסיטת סטנפורד במספר מחלקות בהן חקר ביצועים, מדעי המחשב ותחבורה.

==קורות חיים==
דנציג נולד בפורטלנד שבמדינת אורגון בארצות הברית, להורים יהודים. אביו, טוביאס דנציג, היה בלשן ומתמטיקאי ידוע בזכות עצמו, אשר נולד בליטא, ולמד בצרפת, באוניברסיטת פריז. הוא פגש שם את האם, אניה לבית אוריסון, יהודיה צרפתית, בלשנית אף היא והשניים נישאו והיגרו לארצות הברית.

ג'ורג' ברנרד דנציג, בנם הבכור, קרוי על שם הסופר המפורסם ג'ורג' ברנרד שו, ואילו אחיו הצעיר זכה לשם אנרי פואנקרה על שם המתמטיקאי אצלו למד אביו טוביאס דנציג. בסופו של דבר הלכו האחים בעקבות אביהם, ושניהם הפכו למתמטיקאים. ג'ורג' למד בתיכון בעיר וושינגטון די. סי.. הוא אהב מתמטיקה ומדעים כבר בתיכון וכדי לשפר את הישגיו פתר בתקופה זו בעיות רבות בגאומטריה שקיבל מאביו. לאחר סיום לימודיו בתיכון נרשם ג'ורג' ללימודי מתמטיקה ופיזיקה באוניברסיטת מרילנד ושם סיים את לימודי התואר הראשון בגיל 22. כעבור שנה קיבל תואר שני במתמטיקה מאוניברסיטת מישיגן. אחרי סיום לימודיו האקדמיים פנה דנציג לעבוד כסטטיסטיקאי בלשכת הסטטיסטיקה של מחלקת העבודה של ארצות הברית.

באחד הימים התבקש דנציג לסקור מאמר של יז'י ניימן, ודנציג התלהב מהמאמר ומהגישה הלוגית של ניימן למדע הסטטיסטיקה ופנה אליו בבקשה לעשות אצלו דוקטורט. ניימן הסכים ודנציג הגיע לאוניברסיטת ברקלי בשנת 1939 שם לקח שני קורסים שאותם העביר המנחה שלו. באחד מהקורסים שלקח, דנציג הגיע מאוחר לאחד השיעורים וראה על הלוח שתי בעיות מהתחום של בדיקת השערות, והעתיק אותן למחברתו כשהוא סבור שאלו הם שיעורי הבית. הבעיות היו קשות מהרגיל, אך דנציג עמד במשימה ופתר אותן תוך כמה ימים. הוא הגיע למשרדו של ניימן, התנצל על האיחור בהכנת שיעורי הבית ושאל אם עדיין יש טעם להגיש את הפתרונות.

שישה שבועות מאוחר יותר, התבשר דנציג כי המנחה שלו כתב מבוא לאחד המאמרים שלו ומעוניין לשלוח אותו לפרסום לדנציג רק אז התברר כי המנחה שלו רשם על הלוח באותו שיעור שתי השערות בסטטיסטיקה שטרם הוכחו, ושהוא היה הראשון שמצא את ההוכחות.

==פרסים==
דנציג קיבל את המדליה הלאומית למדעים לשנת 1975, את פרס ג'ון פון נוימן לשנת 1975 ואת פרס הארווי מהטכניון בשנת 1985.

על שמו פרס תלת שנתי המוענק על ידי האגודה לאופטימיזציה מתמטית.

==קישורים חיצוניים==

* סרטון על [https://www.youtube.com/watch?v=O_bVUeQw38c פיתוח שיטת הסימפלקס] על ידי ג'ורג דנציג

* [https://worldcat.org/identities/lccn-n50-37389/ חלק מעבודותיו של דנציג], באתר WorldCat
* 
* 

==הערות שוליים==

קטגוריה:סגל אוניברסיטת קליפורניה בברקלי
קטגוריה:מתמטיקאים יהודים אמריקאים
קטגוריה:סטטיסטיקאים יהודים אמריקאים
קטגוריה:יהודים זוכי המדליה הלאומית למדעים
קטגוריה:זוכי פרס הארווי
קטגוריה:זוכי פרס ג'ון פון נוימן (INFORMS)
קטגוריה:בוגרי אוניברסיטת מרילנד
קטגוריה:בוגרי אוניברסיטת מישיגן
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1914
קטגוריה:אמריקאים שנפטרו ב-2005
עונת 1957/1958 בסרייה א'

עונת 1957/1958 בסרייה א הייתה העונה ה-56 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-8 בספטמבר 1957 והסתיימו ב-25 במאי 1958. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

הלאס ורונה ואלסנדריה היו הקבוצות שעלו מהליגה השנייה.

יובנטוס זכתה באליפות בפעם העשירית בתולדות המועדון. 
 
בסיום העונה לליגת משנה ירדו הלאס ורונה ואטאלנטה. במקום הקבוצות שירדו לסרייה א' העפילו טריאסטינה ובארי.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 34 || 23 || 5 || 6 || 77||44 || 33 || 51||זכייה בליגה העפלה לגביע אירופה לאלופות
|- 
| 2. || פיורנטינה || 34 || 16 || 11 || 7 || 56||36 || 20 || 43
|- 
| 3. || פדובה || 34 || 16 || 10 || 8 || 55||42 || 13 || 42
|- 
| 4. || נאפולי || 34 || 17 || 6 || 11 || 65||55 || 10 || 40
|- bgcolor=#97DEFF 
| 5. || רומא || 34 || 12 || 12 || 10 || 46||42 || 4 || 36||העפלה לגביע ערי הירידים
|- 
| 6. || בולוניה || 34 || 12 || 10 || 12 || 47||43 || 5 || 34
|- 
| 7. || ויצ'נצה || 34 || 13 || 7 || 14 || 51||48 || 3 || 33
|- 
| 8. || טורינו || 34 || 11 || 11 || 12 || 42||49 ||7-|| 33
|- 
| 9. || מילאן || 34 || 9 || 14 || 11 || 61||47 || 14 || 32 
|- 
| 10. || אודינזה || 34 || 10 || 12 || 12 || 51||46 || 5 || 32
|- bgcolor=#97DEFF 
| 11. || אינטר || 34 || 10 || 12 || 12 || 36||36 || 0 || 32||העפלה לגביע ערי הירידים
|- 
| 12. || אלסנדריה|| 34 || 9 || 12 || 13 || 36||42 ||6-|| 30
|- 
| 13. || גנואה || 34 || 9 || 12 || 13 || 53||60 ||7-|| 30
|- 
| 14. || סמפדוריה || 34 || 9 || 12 || 13 || 54||62 || 8-|| 30
|- bgcolor=#99BADD
| 15. || לאציו || 34 || 10 || 10 || 14 || 45||65 ||20-|| 30|| זכייה בגביע איטליה
|- 
| 16. || ספאל || 34 || 10 || 10 || 14 || 32||52 ||20-|| 30
|- bgcolor=#F08080
| 17. || אטאלנטה || 34 || 6 || 16 || 12 || 29||49 ||20-|| 28||ירדה ליגה
|- bgcolor=#F08080
| 18. || הלאס ורונה || 34 || 10 || 6 || 18 || 44||62 ||18-|| 26||ירדה ליגה
|}

==כדורגלנים מצטיינים==
ג'ון צ'ארלס,() מיובנטוס כבש 29 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital58.html נתונים מאתר rsssf]

איטליה
איטליה
קטגוריה:עונות בסרייה א'
הקורפוס השני (סוריה)

הקורפוס השני הוא קורפוס של הצבא הסורי אשר מורכב משלוש דיוויזיות ואחראי על המרחב מצפון לדמשק והגבול עם לבנון.

הוא הוקם בשנת 1985 יחד עם שני הקורפוסים הסדירים האחרים כחלק משינוי מבני בצבא הסורי, מטרתו הראשונית של הקורפוס הייתה לאגד את היחידות שהוצבו בלבנון ולשמש מפקדה לכוחות הסורים בלבנון. לאחר הנסיגה הסורית מלבנון ב-2005, הוצבו יחידות הקורפוס במספר בסיסים מצפון לדמשק ולאורך קו הגבול עם לבנון, כאשר תחום האחריות של הקורפוס כלל את כל השטח בין דמשק לעיר חומס. בשנים שלאחר הנסיגה צורפה לקורפוס דיוויזיית הכוחות המיוחדים ה-14 ומאז פרוץ מלחמת האזרחים בשנת 2011, יחידות הקורפוס נמצאות בלחימה קשה גם במרחב דמשק, גם בשטחים שמצפון כולל הקרבות בחומס וגם במוקדים נוספים סביב סוריה.

כיום קשה מאוד להעריך כמה מכוח הלחימה של יחידות הקורפוס נותר והאם בכלל מבנה הפיקוד של הקורפוס מתפקד באופן מלא, נוכח האבדות הקשות שספג הצבא הסורי לאורך שנות מלחמת האזרחים.

==היסטוריית שירות==
טנק סורי בוער ב[[קרב ג'זין, היכן שטנקים מהדיוויזיה הראשונה נשלחו להגן על העיירה כנגד התקדמות צה"ל.]]

בפרוץ מלחמת לבנון הראשונה, הדיוויזיה הראשונה בפיקודו של איברהים סאפי הייתה מוצבת בבקעת הלבנון. המפגש הראשון בין כוחות סורים וכוחות צה"ל התרחש בסביבת העיירה ג'זין, בחלקו הדרומי של הבקע הלבנונית. כדי להגן על העיירה מפני הכוחות הישראלים המתקדמים, נשלחו למקום מספר יחידות חיל רגלים וקומדו בסיוע גדוד שריון (טנקי T-62) מחטיבת השריון ה-76. בקרב ג'זין שהתפתח, הצליח צה"ל להביס את הכוחות המחופרים ולכבוש את העיירה.

מספר ימים לאחר מכן, כוחות הדיוויזיה הראשונה נכנסו ללחימה עם כוחות צה"ל אשר תקפו את המתחם הדיוויזוני בו הם ישבו ב-11 ביוני 1982, בקרב סולטאן יעקוב. במהלך הקרב, נסוגו החטיבה ה-91 וה-76 פנימה למבנה הגנתי והחטיבה ה-58 נשארה כעתודה, באותה העת כוחות הדיוויזיה השלישית החלו לנוע דרומה לאורך בקעת הלבנון במטרה לסייע כנגד ההתקפה הישראלית. לבסוף, לאחר קרבות קשים, הצליחה הדיוויזיה לבלום את ההתקדמות הישראלית והמשיכה להחזיק את החלק המזרחי של כביש ביירות-דמשק. למרות האבדות הקשים שספגו הסורים בקרב, הוא נחשב להצלחה רבה משום בלימת המאמץ הישראלי אל מול עדיפות מספרית של צה"ל.

==מבנה ויעוד==
* הדיוויזיה הראשונה (משוריינת): שוכנת אל-כיסווה, מחוז ריף דמשק ומורכבת מהחטיבה המשוריינת ה-76, החטיבה המשוריינת ה-91, החטיבה המשוריינת ה-153, החטיבה הממוכנת ה-58 ורגימנט ארטילריה.
* הדיוויזיה העשירית (ממוכנת): מורכבת מהחטיבה הממוכנת ה-85, החטיבה הממוכנת ה-62, החטיבה הממוכנת ה-18, החטיבה המשוריינת ה-56 ורגימנט ארטילריה.
* דיוויזיית הכוחות המיוחדים ה-14: שוכנת באל-חמה ומורכבת משלושה רגימנטים של כוחות מיוחדים: הרגימנט ה-36, ה-554 והרגימנט ה-556.

==קישורים חיצוניים==
* [http://www.hrw.org/node/103558/section/12 דו"ח ארגון זכויות האדם] 'Human Rights Watch'.

==הערות שוליים==

קטגוריה:יחידות צבא סוריות
קטגוריה:מלחמת האזרחים בסוריה
קטגוריה:גייסות
הסמינר התיכוני האמריקאי ע"ש אלכסנדר מוס

הסמינר האמריקאי ע"ש אלכסנדר מוס (AMHSI או HSI) היא תוכנית אקדמית אמריקאית המציעה סמסטר בחו"ל – בישראל. התוכנית היא אקדמית, המציעה נקודות זכות כלליות של אוניברסיטת מיאמי. תוכנית הלימודים משלבת סיורים בישראל וביקור באתרים היסטוריים. התוכנית פעילה לאורך כל השנה, והיא נמשכת מ-6 שבועות עד 18 שבועות.

הסמינר ממוקם בהוד השרון, בשטחי כפר הנוער מוסינזון.

== היסטוריה ==
הסמינר נוסד בשנת 1972 על ידי הרב מוריס קיפר בשיתוף עם הפדרציה היהודית של מיאמי. הרעיון של הוראת היסטוריה במקום בו ההיסטוריה התרחשה היא הזדמנות חינוכית לחבר את התלמידים להיסטוריה והתרבות של ישראל.
 בהמשך גדל הפרויקט מעבר לפלורידה והפך לפרויקט ארצי, ומקדם בברכה תלמידים מכל רחבי צפון אמריקה, אוסטרליה, ואירופה.

== בוגרים בולטים ==
* מתיסיהו
* שריל סנדברג – סמנכ"ל תפעול של Facebook
* לורן וייסברגר – מחברת הספר "השטן לובשת פראדה".
* ברט רטנר – במאי קולנוע
* שי שדה - כדורגלנית

==הערות שוליים==

קטגוריה:הוד השרון: חינוך
דייוויד הנדרסון

דייוויד מקינלי הנדרסון (באנגלית: David McKinley Henderson; נולד ב-21 ביולי 1964) הוא כדורסלן עבר אמריקאי ומאמן. גובהו 1.96 מטר.

==ביוגרפיה==
דייוויד הנדרסון נולד בעיר הנדרסון שבצפון קרוליינה, ארצות הברית. לאחר סיום לימודיו התיכוניים החל לשחק במכללת דיוק, בשנים 1983 - 1986. היה קלע מוביל בשנתו הראשונה בקבוצה, לאחר מכן עלה במשך שתי עונות מן הספסל כשחקן השישי, ובעונתו הרביעית השיג בממוצע 14.2 נקודות למשחק ו-4.8 ריבאונדים למשחק, היה קפטן הקבוצה במשותף עם שחקן נוסף בקבוצה, והוביל את הקבוצה לגמר הפיינל פור של אליפות המכללות ה-NCAA. בגמר הפסידה הקבוצה למכללת לואיסוול.

לאחר סיום לימודיו נבחר בסיבוב השלישי בדראפט ה-NBA על ידי הוושינגטון בולטס, במקום ה-58 הכללי, אך לא השיג חוזה בקבוצת NBA. בשנת 1986 עבר לשחק בליגת ה-CBA, למשך עונה אחת ולאחריה חתם בפילדלפיה 76', מה-NBA. הוא שיחק 22 משחקים בלבד בקבוצה, והגיע לממוצע של 5.7 נקודות למשחק. במהלך העונה עבר לשחק בליגת הכדורסל של קנדה. ב-1990 חתם בהפועל תל אביב, ואת העונה הסדירה סיים בממוצע נקודות של 25.7 ו-27.3 בפלייאוף.

ב-1991 שב לליגת ה-CBA, ובעונה שלאחר מכן חזר לשחק בישראל בקבוצת מכבי ראשון לציון, אך שוחרר לאחר שבעה משחקים . לאחר מכן חתם בהפועל חולון למשך שתי עונות. את עונת 1992/93 סיים בממוצע נקודות של 22.6 ובעונת 1993/93 סיים בממוצע של 22.1. בעונת 1995/96 שיחק בגלאטסראיי הטורקית. בעונה הבאה עבר לעונה אחת בעירוני רמת גן. בשנת 1988 שיחק בליגה השווייצרית.

בשנים 1996 - 2000 היה לעוזר המאמן במכללת דיוק, ומשנת 2000 היה למאמן ראשי באוניברסיטת דלאוור. לאחר עונתו השישית בקבוצה הוא פוטר בשל יכולת חלשה שהציגה הקבוצה. משסיים את עבודתו בדלאוור מונה כסקאוט של קבוצת ה-NBA קליבלנד קבאלירס.

==חיים פרטיים==
נשוי לקרלה ואב לשניים. מתגורר במידלטאון, דלאוור.

==קישורים חיצוניים==

* 
* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני פילדלפיה 76'
קטגוריה:כדורסלני הפועל תל אביב
קטגוריה:כדורסלני מכבי ראשון לציון
קטגוריה:כדורסלני הפועל חולון
קטגוריה:כדורסלני מכבי עירוני רמת גן
קטגוריה:כדורסלני גלאטסראיי
קטגוריה:בחירות דראפט של וושינגטון בולטס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1964
הלבנה (קריפטוגרפיה)

בקריפטוגרפיה, הלבנה (whitening) או הלבנת מפתח (key whitening), היא טכניקה לחיזוק ביטחון צופן בלוקים איטרטיבי על ידי חיבור חלק מהמפתח הסודי עם הקלט לפני הסבב הראשון של הצופן וחלק אחר של המפתח עם הפלט לאחר סיום כל הסבבים. 

טכניקה זו יושמה לראשונה בגרסה משופרת של DES שפותחה על ידי רון ריבסט מחברת RSA שנקראת DES-X וכן בצופן FEAL. ריבסט הוא זה שכינה אותה "הלבנה". בהלבנה של DES-X משתמשים בשלושה מפתחות שונים <math>K_1,K_2,K_3</math> וההצפנה/פענוח נראים כדלהלן:

:<math>C=K_3\oplus \text{DES-X}_{K_2}(P \oplus K_1)</math>
:<math>P=K_1\oplus \text{DES-X}_{K_2}(C \oplus K_3)</math>

כלומר בהצפנה תחילה מחברים ב-XOR את הקלט עם המפתח <math>K_1</math>, את התוצאה מצפינים כרגיל עם <math>K_2</math> ולאחר מכן מחברים את התוצאה האחרונה ב-XOR עם המפתח <math>K_3</math>. בפענוח מבצעים את הפעולות המתוארות בסדר הפוך.

הרעיון מאחורי פעולה זו הוא למנוע התקפת כוח גס בכך שמקשים על מנתח הצופן להשיג זוגות של טקסטים גלויים/טקסטים מוצפנים ומאלצים אותו לנתח כמות רבה יותר של מידע, בגלל שעליו לנחש גם את מפתחות ההלבנה בנוסף למפתחות ליבת האלגוריתם. התוספת מספקת חזוק משמעותי בעיקר נגד התקפת כוח גס גנרית שנקראת תקיפת היפגשות באמצע. במקרה שמשתמשים בשלושה מפתחות שונים, סיבוכיות התקפת נפגש באמצע עולה ל-<math>2^{n+m+1}</math> פעולות עם שלושה טקסטים-גלויים ידועים, כאשר <math>n</math> הוא אורך המפתח ו-<math>m</math> הוא אורך הבלוק לעומת סיבוכיות ההתקפה נגד מפתח אחד שהיא <math>2^{n}</math> וסיבוכיות ההתקפה נגד שני מפתחות שהיא <math>2^{n+1}</math>. אילו נעשה שימוש בשני מפתחות שונים כאשר <math>K_3=K_1</math> אז סיבוכיות ההתקפה תהיה <math>2^{n+m/p}</math> כאשר <math>p</math> הוא מספר הטקסטים הגלויים שבידי המתקיף. בכל אופן מסתבר שנגד קריפטואנליזה דיפרנציאלית או ליניארית פעולה זו מספקת עליה קטנה בסיבוכיות ההתקפה, כלומר במספר סיביות בלבד. זוהי תוספת קטנה ולא משמעותית בביטחון האלגוריתם.

היות שתוספת זו לא עולה הרבה במונחי מחשוב אין סיבה שלא לעשות בה שימוש. לכן צפנים מודרניים רבים אימצו את טכניקת ההלבנה, ביניהם אפשר למנות את AES, Twofish, קמליה ו-MARS.

==ראו גם==
* AES
* צופן בלוקים

==הערות שוליים==

קטגוריה:קריפטוגרפיה
מלאך המערות

מלאך המערות (שם מדעי: Cryptotora thamicola) הוא מין יחיד בסוגו של דג נדיר מסדרת הקרפיונאים המצוי רק במערות ספורות בתאילנד והוא נחשב לטרוגלוביט החי רק בתוך המערות.
== מאפיינים ==
זהו דג קטן שאורכו רק 2.8 ס"מ. הוא בעל גוף שקוף דרכו נראים איברים פנימיים ורודים ושאר הגוף לבן. דג זה בעל "כנפיים" גדולות הגורמות לו להיראות כ"מלאך" ומכאן שמו. הלסתות זעירות והוא יונק את מזונו הכולל בקטריות מבין הסלעים וגם נאחז בסלעים עם הבינים.

הדג מצוי רק במערות במחוז מאה הוג סון פרווינס (Mae Hong Son Province) בתאילנד. הוא שוחה במים ומחלץ את החמצן המועט מהמים. הוא מצוי בסכנת הכחדה.

==קישורים חיצוניים==

==הערות שוליים==

קטגוריה:קרפיונאים
קטגוריה:מקריני סנפיר יחידים בסוגם
קטגוריה:תאילנד: דגי מים מתוקים
קטגוריה:תאילנד: בעלי חיים אנדמיים
קטגוריה:דגי מערות
קוקייה רצנית גדולה

קוקייה רצנית גדולה (שם מדעי: Geococcyx californianus) הוא מין של קוקייה הנפוצה בערבות ומדבריות בדרום ארצות הברית ובמקסיקו.

== מאפיינים ==
אורכה של הקוקייה הרצנית מהזנב עד המקור נע בין 43 ל-61 ס"מ בממוצע ומשקלה 125–250 גרם. נוצותיה חומות, שחורות ולבנות. לקוקייה רגליים ארוכות. על אף שהיא מסוגלת לעוף היא מבלה את רוב זמנה על הקרקע.

הקוקייה הרצנית מסוגלת לרוץ במהירות של עד 35 ק"מ לשעה ובאופן כללי מעדיפה לרוץ מאשר לעוף. היא תעוף על מנת להימלט מטורפים מהירים יותר, כגון זאבי ערבות.

היא חיה באזורים פתוחים ולעיתים גם יבשים והיא אוכלת בעיקר בשר. היא ניזונה מחרקים, פרוקי-רגליים, זוחלים קטנים, כגון לטאות ונחשים קטנים, כולל ארסיים. הקוקייה יכולה לפרוש כנפיים כדי להפנט נחש ואז לדקור אותו במקורה. היא מגישה את המזון לגוזליה אך לא מרפה מהמזון עד שהיא מפרישה ממקורה נוזלי עיכול מיוחדים, שהגוזלים זקוקים להם.

==גלריה==
<gallery mode=packed>
קובץ:Greater Roadrunner- New Mexico's State Bird.jpg
קובץ:Greater Roadrunner (Geococcyx californianus) (3399096675).jpg
קובץ:Greater Roadrunner (Geococcyx californianus) - Flickr - Lip Kee.jpg
קובץ:Geococcyx californianus Albuquerque (4815685925).jpg
קובץ:The Greater Roadrunner Walking.jpg
</gallery>

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי רנה לסון
קטגוריה:קוקיים
קטגוריה:ארצות הברית: עופות
קטגוריה:בעלי חיים במדבר מוהאבי
וולפגנג, רוזן פפאלץ-צווייבריקן

וולפגנג, רוזן פפאלץ-צווייבריקן (גרמנית: Wolfgang. von Pfalz-Zweibrücken; 26 בספטמבר 1526 - 11 ביוני 1569), היה רוזן פפאלץ-צווייבריקן בין השנים 1532–1569.

==ביוגרפיה==
וולפגנג נולד ב-26 בספטמבר 1526, ללודוויג השני, רוזן פפאלץ-צווייבריקן ואליזבת מהסן, רוזנת פפאלץ-צווייבריקן, בתם של וילהלם הראשון, רוזן הסן ואנה מבראונשווייג-וולפנביטל.

בשנת 1532 מת אביו לודוויג השני, רוזן פפאלץ-צווייבריקן, ווולפגנג עלה לשלטון במקומו. בתחילה החזיק וולפגנג גם בשטחי רוזנות ולדנץ, אולם בשנת 1543 מסר אותם לדודו רופרכט, רוזן פפאלץ-ולדנץ. בשנת 1548 כבש קרל החמישי, קיסר האימפריה הרומית הקדושה את חלק משטחי הרוזנות במהלך הלחימה נגד הפרוטסטנטים, אולם החזיר אותם בשנת 1552. בשנת 1555 נחתם הסכם אוגסבורג שהסדיר את ענייני הדת בגרמניה, ובשנת 1556 נלחם וולפגנג כקצין פרשים נגד הטורקים.

בשנת 1557 ירש אוטו היינריך, רוזן פפאלץ-נויבורג את נסיכות הבוחר מפפאלץ, ולפי חוזה היידלברג העביר את רוזנות פפאלץ-נויבורג לוולפגנג.

בשנת 1569 הגיע וולפגנג בראש 14,000 חיילים לעזרת ההוגנוטים במלחמה השלישית של מלחמות הדת בצרפת ופלש לבורגון, אולם ב-11 ביוני 1569 נהרג וולפגנג בקרב על יד נקסון.

לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד.

==משפחתו==
בשנת 1545 התחתן וולפגנג עם אנה מהסן, בתם של פיליפ הראשון, רוזן הסן וכריסטינה מסקסוניה, ממנה נולדו לו 13 ילדים:
* כריסטינה מפפאלץ-צווייבריקן-נויבורג (1546–1619)
* פיליפ לודוויג, רוזן פפאלץ-נויבורג (1547–1614)
* יוהאן הראשון, רוזן פפאלץ-צווייבריקן (1550–1604)
* דורותיאה אגנס מפפאלץ-צווייבריקן-נויבורג (1551–1552)
* אליזבת מפפאלץ-צווייבריקן-נויבורג (1553–1554)
* אנה מפפאלץ-צווייבריקן-נויבורג (1554–1576)
* אליזבת מפפאלץ-צווייבריקן-נויבורג (1555–1625)
* אוטו היינריך, רוזן פפאלץ-זולצבאך (1556–1604)
* פרידריך, רוזן פפאלץ-צווייבריקן-ווהנשטראוס-פארקשטיין (1557–1597)
* ברברה, רוזנת פפאלץ-צווייבריקן-נויבורג (1559–1618), התחתנה עם גוטפריד, רוזן אטינגן-אטינגן
* קרל הראשון, רוזן פפאלץ-צווייבריקן-בירקנפלד (1560–1600)
* מריה אליזבת מפפאלץ-צווייבריקן-נויבורג (1561–1629), התחתנה עם אמיך השנים עשר, רוזן ליינינגן-דאגסבורג-הארדנבורג
* סוזנה מפפאלץ-צווייבריקן-נויבורג (1564–1565)

==אילן יוחסין==

==קישורים חיצוניים==

* וולפגנג, רוזן פפאלץ-צווייבריקן 

{| class="wikitable" style="margin:auto;text-align:center;"
|-
| colspan="3" align="center"| וולפגנג, רוזן פפאלץ-צווייבריקן בית ויטלסבאך נולד:26 בספטמבר 1526 מת:11 ביוני 1569
|-
| rowspan="4" align="center"|לודוויג השני
| rowspan="1" align="center"|רוזנות פפאלץ-צווייבריקן 1532–1569
| rowspan="1" align="center"|יוהאן הראשון
|-
| rowspan="1" align="center"|רוזנות פפאלץ-זולצבאך 1532–1569
| rowspan="1" align="center"|אוטו היינריך
|-
| rowspan="1" align="center"|רוזנות פפאלץ-צווייבריקן-ווהנשטראוס-פארקשטיין 1532–1569
| rowspan="1" align="center"|פרידריך
|-
| rowspan="1" align="center"|רוזנות פפאלץ-צווייבריקן-בירקנפלד 1532–1569
| rowspan="1" align="center"|קרל הראשון
|-
| rowspan="1" align="center"|אוטו היינריך
| rowspan="1" align="center"|רוזנות פפאלץ-נויבורג 1557–1569
| rowspan="1" align="center"|פיליפ לודוויג
|}

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1526
קטגוריה:נפטרים ב-1569
קוקייה רצנית קטנה

קוקייה רצנית קטנה (שם מדעי: Geococcyx velox) הוא מין של עוף קרקעי ממשפחת הקוקייתיים מהסוג קוקייה רצנית.

קוקייה זו דומה לקוקייה הרצנית הגדולה במראה אך קטנה יותר וגם בעלת מקור דק ועבה יותר בצבע שחור. אורכה מגיע ל-46–51 ס"מ. הנוצות הצבע צהוב חיוור עם נקודות שחורות והיא בעלת ציצה גבוהה. הפנים כחולות והעיניים שחורות. קוקייה זו יכולה לרוץ מהר עם רגליה הארוכות וזנבה השחור והארוך.

היא חיה באזורים חמימים מדרום-מערב מקסיקו, חצי האי יוקטן ודרומה באמריקה המרכזית. היא ניזונה מזרעים, פירות, חרקים, עכבישים, לטאות, נחשים ודו-חיים קטנים. ניזונה גם מפגרי חיות שנדרסו בדרכים.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1836
קטגוריה:טקסונים שתוארו בידי יוהאן אנדראס וגנר
קטגוריה:קוקיים
קטגוריה:מקסיקו: עופות
קרל הראשון, רוזן פפאלץ-צווייבריקן-בירקנפלד

קרל הראשון, רוזן פפאלץ-צווייבריקן-בירקנפלד (גרמנית: Karl I. von Pfalz-Zweibruecken-Birkenfeld; 4 בספטמבר 1560 - 16 בדצמבר 1600), היה רוזן פפאלץ-צווייבריקן-בירקנפלד בין השנים 1569–1600.

==ביוגרפיה==
קרל נולד ב-4 בספטמבר 1560 בנויבורג על הדנובה, לוולפגנג, רוזן פפאלץ-צווייבריקן ואנה מהסן, בתם של פיליפ הראשון, רוזן הסן וכריסטינה מסקסוניה.

בשנת 1569 נהרג אביו וולפגנג, רוזן פפאלץ-צווייבריקן, במהלך מלחמות הדת בצרפת. לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד.

נחלותיו של קרל היוו חלק מרוזנות שפונהיים, וכללו כמה שטחים קטנים סביב בירקנפלד. קרל הקים את הענף של פפאלץ-צווייבריקן-בירקנפלד שהיה חסר חשיבות, אולם ממנו יצאו לבסוף מלכי בוואריה. ב-16 בדצמבר 1600 מת קרל, ובניו חילקו את נחלותיו: גאורג וילהלם קיבל את פפאלץ-צווייבריקן-בירקנפלד, ואילו כריסטיאן קיבל את פפאלץ-בירקנפלד-בישוויילר.

==משפחתו==
ב-23 בפברואר 1590 התחתן קרל עם דורותיאה מבראונשווייג-לינבורג, בתם של וילהלם, דוכס בראונשווייג-לינבורג ודורותיאה מדנמרק, דוכסית בראונשווייג-לינבורג, ממנה נולדו לו 4 ילדים:
* גאורג וילהלם, רוזן פפאלץ-צווייבריקן-בירקנפלד (1591–1669)
* סופיה אגנס מפפאלץ-צווייבריקן-בירקנפלד (1593–1676), התחתנה עם קראפט השביעי, רוזן הוהנלוהה-נוינשטיין
* פרידריך מפפאלץ-צווייבריקן-בירקנפלד (1594–1626)
* כריסטיאן הראשון, רוזן פפאלץ-בירקנפלד-בישוויילר (1598–1654)

==אילן יוחסין==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| קרל הראשון, רוזן פפאלץ-צווייבריקן-בירקנפלד בית ויטלסבאך נולד:4 בספטמבר 1560 מת:16 בדצמבר 1600
|-
| rowspan="2" align="center"|וולפגנג, רוזן פפאלץ-צווייבריקן
| rowspan="2" align="center"|רוזנות פפאלץ-צווייבריקן-בירקנפלד 1569–1600
| rowspan="1" align="center"|גאורג וילהלם, רוזן פפאלץ-צווייבריקן-בירקנפלד
|-
| rowspan="1" align="center"|כריסטיאן הראשון, רוזן פפאלץ-בירקנפלד-בישוויילר
|}

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1560
קטגוריה:נפטרים ב-1600
ההתקפה על חברי הקונגרס בווירג'יניה 2017

ההתקפה על חברי הקונגרס בווירג'יניה התרחשה ב-14 ביוני 2017. תוקף יחיד, תומך המפלגה הדמוקרטית, פתח באש בשעת בוקר לעבר מספר חברי הקונגרס של ארצות הברית מהמפלגה הרפובליקנית, שערכו אימון בייסבול בעיר אלכסנדריה שבמדינת וירג'יניה, ליד וושינגטון די. סי.. 

חברי הקונגרס התאמנו במקום לקראת משחק הבייסבול השנתי של הקונגרס למען צדקה, שהיה צפוי להיערך למחרת. ג'יימס תומאס הודג'קינסון מבלוויל, אילינוי, פתח באש לעברם. במשך עשר דקות נערך קרב יריות בין הודג'קינסון לבין שוטרי משטרת הקפיטול שהוקצו להגן על סקאליס ונמצאו במקום ושוטרי משטרת וירג'יניה שהוזעקו לשם. השוטרים הצליחו לפגוע בהודג'קינסון, שמת מאוחר יותר מפצעיו בבית החולים האוניברסיטאי ע"ש ג'ורג' וושינגטון. 

ארבעה אנשים נפגעו מיריות התוקף: מצליף הסיעה הרפובליקנית חבר הקונגרס סטיב סקליס מלואיזיאנה, עוזר פרלמנטרי, לוביסט עבור חברת המזון "טייסון פודס", ואחד משוטרי משטרת הקפיטול שהוקצו להגן על סקליס. ככל הנראה נוכחות שוטרי משטרת הקפיטול במקום מנעה פגיעות קשות יותר. סקליס, שנפצע פצעים חמורים באגן, הועבר במסוק למרכז הרפואי מדסטאר בוושינגטון. יתר הפצועים נפצעו קל יותר. סקליס עבר מספר ניתוחים ושוחרר מבית החולים ב-26 ביולי. חבר הקונגרס בראד ונסטרופ שהיה הראשון להעניק עזרה רפואית לפצועים עוטר על פועלו במדליית החייל.

חברי הקונגרס שנכחו בעת הירי היו הסנאטורים ג'ף פלייק וראנד פול; וחברי בית הנבחרים רוג'ר ויליאמס, ג'ף דאנקן, בראד ונסטרופ, רודני דייוויס, מו ברוקס, טרנט קלי, צ'אק פליישמן, מייק בישופ, ג'ק ברגמן וג'ו ברטון.

לאחר הפיגוע התברר כי התוקף היה פעיל במטה של הסנאטור הדמוקרטי ברני סנדרס.

סקאליס הוא חבר הקונגרס הראשון שנורה מאז שנציגת אריזונה גבריאל גיפורדס נורתה בשנת 2011.

==ראו גם==
* טרור בארצות הברית
* הירי בבית הנבחרים של ארצות הברית (1954)

==קישורים חיצוניים==

==הערות שוליים==

קטגוריה:2017 בארצות הברית
קטגוריה:2017 בפוליטיקה
קטגוריה:ארצות הברית: פיגועי ירי
קטגוריה:ארצות הברית: בייסבול
קטגוריה:פשע בווירג'יניה
קטגוריה:בית הנבחרים של ארצות הברית
קטגוריה:הקונגרס של ארצות הברית: היסטוריה
קטגוריה:ירי המוני בארצות הברית
כריסטיאן הראשון, רוזן פפאלץ-בירקנפלד-בישוויילר

כריסטיאן הראשון, רוזן פפאלץ-בירקנפלד-בישוויילר (גרמנית: Christian I. von Pfalz-Birkenfeld-Bischweiler; 3 בספטמבר 1598 – 6 בספטמבר 1654) היה רוזן פפאלץ-בירקנפלד-בישוויילר בשנים 1600–1654.

==ביוגרפיה==
כריסטיאן נולד ב-3 בספטמבר 1598 בבירקנפלד, לקרל הראשון, רוזן פפאלץ-צווייבריקן-בירקנפלד ולדורותיאה מבראונשווייג-לינבורג, בתם של וילהלם השישי, דוכס בראונשווייג-לינבורג ודורותיאה מדנמרק, דוכסית בראונשווייג-לינבורג.

בשנת 1600 מת אביו קרל הראשון, רוזן פפאלץ-צווייבריקן-בירקנפלד, וכריסטיאן בן השנתיים בלבד ירש את האזור סביב בישוויילר באלזס שהפך לרוזנות פפאלץ-בירקנפלד-בישוויילר. מכיוון שהיה קטין שלט כעוצר דודו פיליפ לודוויג, רוזן פפאלץ-נויבורג עד לבגרותו, ודודתו מריה אליזבת מפפאלץ-צווייבריקן-נויבורג הופקדה על חינוכו.

כריסטיאן שירת בצבא השוודי, ואף הגיע לדרגת גנרל חיל הפרשים. במהלך מלחמת שלושים השנים לחם כריסטיאן יחד עם הצבא השוודי, ופיקד על צבא שגייס בבאדן-דורלאך. לאחר קרב נורדלינגן בשנת 1634 עזב כריסטיאן את הצבא השוודי, ואף השלים עם פרדיננד השני, קיסר האימפריה הרומית הקדושה.

בשנת 1640 בנה כריסטיאן טירה בבישוויילר, ובשנת 1644 שלח את ילדיו לחצרו של לואי הארבעה עשר, מלך צרפת.

כריסטיאן הקים את הענף של פפאלץ-בירקנפלד-בישוויילר שהיה חסר חשיבות, אולם ממנו יצאו לבסוף מלכי בוואריה. ב-6 בספטמבר 1654 מת כריסטיאן, ובניו חילקו את נחלותיו: כריסטיאן קיבל את פפאלץ-בירקנפלד-בישוויילר, ואילו יוהאן קרל קיבל את פפאלץ-בירקנפלד-גלנהאוזן.

==משפחתו==
ב-14 בנובמבר 1630 התחתן כריסטיאן עם מגדלנה קתרינה, רוזנת פפאלץ-צווייבריקן, בתם של יוהאן השני, רוזן פפאלץ-צווייבריקן וקתרין דה רואן, ממנה נולדו לו תשעה ילדים:
* בן מת (1631)
* גוסטב אדולף מפפאלץ-בירקנפלד-בישוויילר (1632)
* יוהאן כריסטיאן מפפאלץ-בירקנפלד-בישוויילר (1633)
* דורותיאה קתרינה, רוזנת פפאלץ-בירקנפלד-בישוויילר (1634–1715), התחתנה עם יוהאן לודוויג, רוזן נסאו-אוטוויילר
* לואיזה סופיה מפפאלץ-בירקנפלד-בישוויילר (1635–1691)
* כריסטיאן השני, רוזן פפאלץ-צווייבריקן-בירקנפלד (1637–1717)
* יוהאן קרל, רוזן פפאלץ-בירקנפלד-גלנהאוזן (1638–1704)
* אנה מגדלנה, רוזנת פפאלץ-בירקנפלד-בישוויילר (1640–1693), התחתנה עם יוהאן ריינהרד השני, רוזן הנאו-ליכטנברג
* קלרה זיבילה מפפאלץ-בירקנפלד-בישוויילר (1643–1644)

ב-28 באוקטובר 1648 התחתן כריסטיאן עם מריה יוהנה מהלפנשטיין, בתו של רודולף החמישי, רוזן הלפנשטיין, ממנה נולד לו בן אחד:
* בן מת (1648)

==אילן יוחסין==

==קישורים חיצוניים==

* [http://www.portrait-hille.de/kap07/bild.asp?catnr1=2947&seqnr=2308 כריסטיאן הראשון, רוזן פפאלץ-בירקנפלד-בישוויילר] 

{| class="wikitable" style="margin:auto;text-align:center;"
|-
| colspan="3" align="center"| כריסטיאן הראשון, רוזן פפאלץ-בירקנפלד-בישוויילר בית ויטלסבאך נולד:3 בספטמבר 1598 מת:6 בספטמבר 1654
|-
| rowspan="2" align="center"|קרל הראשון, רוזן פפאלץ-צווייבריקן-בירקנפלד
| rowspan="2" align="center"|רוזנות פפאלץ-בירקנפלד-בישוויילר 1600–1654
| rowspan="1" align="center"|כריסטיאן השני, רוזן פפאלץ-בירקנפלד-בישוויילר
|-
| rowspan="1" align="center"|יוהאן קרל, רוזן פפאלץ-בירקנפלד-גלנהאוזן
|}

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1598
קטגוריה:נפטרים ב-1654
לו גיש

לו גיש (באנגלית: Lou Gish; 27 במאי 1967 - 20 בפברואר 2006) הייתה שחקנית תיאטרון, קולנוע וטלוויזיה אנגלייה.

==ביוגרפיה==
גיש נולדה בשם לואיז מיקל הנרייטה מארי קוראם, בתם הבכורה של השחקן רולנד קוראם והשחקנית שילה גיש. היא גדלה בלונדון וראתה את עצמה כאמנית יותר מאשר שחקנית. היא למדה בקמברוול וקיבלה תואר בוגר אוניברסיטה בקולג' לאמנות של קמברוול.

===קריירה===
גיש משכה את תשומת לבו של סוכן שחקנים כשהופיעה בתפקיד במחזה בתיאטרון שוליים בפדינגטון. דבר זה שכנע אותה לפנות לקריירה על הבמה בעקבות בני משפחתה. היא שיחקה בתיאטרון, בסדרות טלוויזיה ובסרטי קולנוע. ב-2005 הופיעה גיש עם אחותה קיי קוראם במחזה "המלך ליר" בתיאטרון פסטיבל צ'יצ'סטר.

===חיים אישיים===
גיש הייתה בת זוגו של השחקן ניקולס רואו עד מותה ב-2006.

היא נפטרה ממחלת הסרטן בגיל 38. היא מתה פחות משנה אחרי מות אמה במרץ 2005 שאף היא נפטרה מסרטן. האם והבת נקברו בבית הקברות הייגייט.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1983
|
| dir="ltr" | Amazed
| קארה סמית'
|
|-
| 1996
|
| dir="ltr" | Game On
| טסני
| בפרק "Bruce Willis & Robert De Niro Holding a Fish"
|-
| 1997
|
| dir="ltr" | Holding the Baby
| קלייר
| סדרת טלוויזיה
|-
| 1997
| עקומים
| dir="ltr" | Bent
| חברה של מקס
|
|-
| 1998
|
| dir="ltr" | Microsoap
| ג'ניפר
| סדרת טלוויזיה
|-
| 1999
|
| dir="ltr" | Hope and Glory
| שרה וורד
| סדרת טלוויזיה (2 פרקים)
|-
| 2000
| חדר מיון
| dir="ltr" | Casualty
| קייט פריס
| בפרק "Blood Brothers"
|-
| 2000
|
| dir="ltr" | Without Motive
| לינדה האריס
| סדרת טלוויזיה
|-
| 2001
| מקום בו נמצא הלב
| dir="ltr" | Where the Heart Is
| ונדי אטקינס
| בפרק "Runaways"
|-
| 2001–2002
| זיווגים
| dir="ltr" | Coupling
| ג'וליה
| סדרת טלוויזיה
|-
| 2002
|
| dir="ltr" | The Vice
| דון
| בפרק "One More Time"
|-
| 2002
| מחשבות רצחניות
| dir="ltr" | Wire in the Blood
| בת' מוריס
| בפרק "
|-
| 2004
| רופאים
| dir="ltr" | Doctors
| אן דייוויסון
| בפרק "Blood Brothers"
|-
| 2004
| חדר מיון
| dir="ltr" | Casualty
| אנג'לה צ'למרס
| בפרק "Love's Labours... Lost"
|-
| 2004–2005
| איסטאנדרס
| dir="ltr" | EastEnders
| סמלת בילוש ג'ונס
| סדרת טלוויזיה
|-
| 2005
| תחבולות חדשות
| dir="ltr" | New Tricks
| ברניס
| בפרק "Fluke of Luck"
|}

==תפקידים בתיאטרון==
* Tejas Verdes - תיאטרון גייט, 2005
* המלך ליר - תיאטרון פסטיבל צ'יצ'סטר, 2005, בתפקיד גונריל

==קישורים חיצוניים==

* 

==הערות שוליים==

קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1967
קטגוריה:בריטים שנולדו ב-1967
קטגוריה:בריטיות שנפטרו ב-2006
קטגוריה:בריטים שנפטרו ב-2006
יצחק עבאדי (רב)

הרב יצחק עבאדי, 2008
הרב יצחק עבאדי (נולד ב-12 במרץ 1933) הוא פוסק הלכה אורתודקסי בולט ביהדות ארצות הברית.

==ביוגרפיה==

הרב נולד בוונצואלה, בשנת תרצ"ג, למשפחה ממוצא חלבי. בהיותו בן שנתיים, בשנת 1935, עלו הוריו לארץ ישראל והתיישבו בטבריה. למד תורה מרבני העיר, הרב רפאל קוק והרב מאיר ועקנין, שהמליצו עליו לישיבת תפארת ישראל, שם למד שנתיים. לאחר מכן עבר לישיבת היישוב החדש בתל אביב, שם התקרב לחזון איש, והיה נוהג לפקוד את ביתו לעיתים קרובות. לאחר מכן למד תקופה קצרה בישיבת חברון כנסת ישראל,<ref>ראו מכתבו של ראש הישיבה הרב משה חברוני אל הרב הראשי הרב הרצוג: , עמ' 89</ref> ואחר כך בישיבה במונטרי שבשווייץ.

בגיל 19 המליץ לו החזון איש לנסוע ללמוד אצל רבי אהרן קוטלר בישיבת לייקווד שבניו ג'רזי, הוא בלט בין הבחורים בשקדנותו ובכח זכרונו, ותחת חסותו של הרב קוטלר הפך לפוסק הרשמי של ישיבת לייקווד והקהילה המקומית. גם בביתו של הרב קוטלר נהגו לשאול את הרב עבאדי שאלות בהלכה.

לאחר מותו של הרב קוטלר בשנת 1962, מונו בישיבה פוסקי הלכה אחרים. בשנת 1980 הוא פתח בלייקווד כולל אברכים ללימוד הלכה בשם "אוהל תורה", ובשנת 1993 הוא העביר אותו לשכונת הר נוף בירושלים ועבר בעצמו להתגורר בה. בשנת 2009 הוא שב ללייקווד, אך לא חזר לקהילה.

הרב עבאדי נחשב לאחד מגדולי הפוסקים בארצות הברית, אך כמה תשובות הלכתיות שבהן נטה להקל מתוך חשיבה עצמאית, עוררו נגדו ביקורת רבה. רוב פוסקי לייקווד כיום הם תלמידיו.

בנו ר' אהרן מנהל אתר שאלות ותשובות בו הוא מורה על פי פסקי אביו, וכמו כן מפרסם רשימת מוצרים הכשרים לפסח.

ספר השו"ת שלו "אור יצחק", נערך מכתביו בידי תלמידים.

==פסיקות בולטות==

* התיר להשתמש בספר תורה שנכתב בדפוס משי. בשיטה זו מותחים בד משי על מסגרת המונחת על קלף, עם שבלונה של האותיות. כאשר שופכים דיו סמיך על הבד וגורפים אותו באמצעות מגב, נוצרים האותיות.
* התיר בתנאים מסוימים קיום יחסי אישות לאחר ראיית דם בתולים.
* מקל בדין הסיבה בליל הסדר, ופסק כי "מי שאינו רגיל בכך אינו צריך".
* התיר להשתמש בפאה נכרית שמקורה בשער הודי, כשיטתם של הרב שמואל הלוי ואזנר, הרב חיים יוסף דוד ווייס, הרב מנשה קליין והרב ישראל בלסקי, בניגוד להוראה לאיסור של הרב יוסף שלום אלישיב, בשל החשש שמדובר בשער עבודה זרה.
* הרב עבאדי חיבר גרסה קצרה של ברכת המזון לפי דברי הרמב"ם ופוסקים אחרים מן הראשונים, ולדבריו ניתן להשתמש בגרסה שלו גם לכתחילה כאשר האדם ממהר וכדומה ואינו מעוניין לקרוא את הגרסה המלאה של הברכה.

==קישורים חיצוניים==
;ספריו
* 
* 
*[https://forum.otzar.org/download/file.php?id=106640 הערות על ספרו]
* 

==הערות שוליים==

קטגוריה:בוגרי ישיבת חברון כנסת ישראל
קטגוריה:בוגרי ישיבת לייקווד
קטגוריה:רבנים אורתודוקסים
קטגוריה:ניו ג'רזי: רבנים
קטגוריה:אמריקאים שנולדו ב-1933
זטא בקנטאור

ζ בקנטאור הוא כוכב בולט במרכז קבוצת הכוכבים קנטאור עם בהירות נראית מדרגה 2.55. למרות מיקומו המרכזי בקבוצה ובהירותו היחסית, אין לו שם משלו, ככל הנראה בשל מיקומו הדרומי שלא אפשר לצפות בו מאירופה. כ-5 מעלות ממערב לכוכב נמצא הצביר הכדורי הבהיר ω בקנטאור.

==מאפיינים==
ζ בקנטאור הוא תת-ענק כחול עם סיווג ספקטרלי B2.5 IV שנמצא במרחק של כ-380 שנות אור ממערכת השמש. מסתו גדולה למדי ומוערכת בלמעלה מ-9 מסות שמש, רדיוסו קרוב ל-6 רדיוסי שמש והוא מאיר בעוצמה של פי 1,100 מעוצמת ההארה של השמש באור נראה, אך טמפרטורת פניו הגבוהה, כ-21,100 קלווין, גורמת לכך שרוב קרינתו היא בתחום העל-סגול, כך שעוצמת הארתו הכוללת היא פי 6,000 מעוצמת ההארה של השמש. מהירות הסיבוב העצמי של ζ בקנטאור היא גבוהה ועומדת על לפחות 225 קילומטר בשנייה, כך שהוא משלים הקפה על צירו בפחות מיום וחצי. לפחות מחקר אחד מ-2005 טוען ש-ζ בקנטאור הוא בכלל כוכב הסדרה הראשית מסוג ספקטרלי B1 V והוא למעשה צעיר יותר מהגיל שמקובל לייחס לו.

מדידות ספקטרוסקופיות מראות שלכוכב יש בן זוג עמום שמקיף אותו במסלול אליפטי למדי במחזוריות של קצת יותר מ-8 ימים. על פי זמן ההקפה המרחק בין בני הזוג קטן מאוד ובשל הבדל הבהירות ביניהם לא ניתן לזהות את קרינתו של בן הזוג העמום ולהעריך את תכונותיו.

==קישורים חיצוניים==
* [http://stars.astro.illinois.edu/sow/zetacen.html ζ בקנטאור] באתר של ג'ים קלר
* 

==הערות שוליים==

קטגוריה:תת-ענקים מסוג B
קטגוריה:כוכבים כפולים
קטגוריה:קבוצת הכוכבים קנטאור
מפעילות האמר קרבי

תג היחידה של בסיס מל"י, בין היתר של יחידת המפעילות.
יחידת מפעילות האמר קרבי (מכונה בקיצור "יחידת המפעילות") בצה"ל, היא יחידת נשים הממוקמת בבסיס צאלים ונמצאת תחת המרכז לאימונים טקטיים. היחידה שנוסדה ב-1997, היא חלק ממערך האימונים הטקטיים של זרוע היבשה ומטרתה היא להכשיר את הלוחמים (בעיקר המפקדים) לשדה הקרב.

מפעילות באמצע עצירה בשטח בזמן תרגיל

לחיילות היחידה שרוך בצבע תכלת, כומתה שחורה עם סיכת שריון או חיל רגלים (נתון לבחירתן) ונעליים שחורות. תג היחידה הוא סמל הבסיס מל"י 500 (המרכז הלאומי לאימונים ביבשה - מחנה צאלים) שבעבר היה סמל חטיבה 500 בשריון.

== הכשרה ==
תפקיד מפעילת האמר קרבי מיועד לנשים בלבד ותנאי הקבלה הם פרופיל 72 ומעלה ורישיון נהיגה אזרחי מכל סוג שהוא. למועמדות לשרות ללא רישיון ניתנת האפשרות לעשות קורס נהיגה קדם-צבאי. אורך הטירונות הוא כשלושה עד ארבעה שבועות (רובאי 02), אורך ההכשרה המלא, כולל הקורס, הוא 3 חודשים.

לאחר הכשרתן אשר יבצעו בבסיס ״צאלים״, פלוגת ההכשרה תחולק ל-2 פלוגות, אחת שתישאר בצאלים והשנייה שתעלה צפונה למחנה ״צנובר״. מידי כחצי שנה הפלוגות יתחלפו במיקומן. המפעילות יוציאו תרגילים בשטח, בשירות הסדיר, שמתפרסים על כל רחבי הארץ.

== מהלך השירות ==
יחידת המפעילות, עוסקת באימונים ביבשה בשיתוף יחידות קרביות שונות. היחידה משתמשת בהאמרים "מחופשים" המדמים רק"מים (רכב קרבי משוריין) לדוגמה טנק או נגמ"ש, ומבצעת אימונים טקטיים, ללא אש, המדמים לחימה בשדה קרב ולחימה במצבי אמת שונים.

את האימונים עם יחידת המפעילות מבצעים מפקדים בדרגות שונות, שבזמן אמת יהיו עתידים לפקד על הרקמ"ים ופקודותיהם יכריעו את גורל המערכה. במהלך האימון המפעילה נוהגת בהאמר ומוכשרת לתפעל את המערכות השונות הקיימות בו. כל אימון שונה באופיו, באורכו, ביחידות הלוחמות המשתתפות בו ומיקומו בארץ.

תנאי השירות ביחידה כוללים שהייה ממושכת בשטח, עבודה עם אנשים משתנים, אכילת מנות קרב והתמודדות עם תנאי מזג האוויר בכל עונות השנה. אורך השירות הוא כ-24 חודשים.

יחידת המפעילות מורכבת משש פלוגות, פלוגת ההכשרות- ראם, שתי פלוגות סדירות - "יעל" ו"אלה" (בתוכן כ-200 חיילות סדירות) ושלוש פלוגות מילואים - "רותם", "דיה" ו"הדר".

ביחידה קיימים צירי התפתחות שונים בתחום הפיקוד (מ"כיות, קצינות) תחום הלוגיסטיקה (סרס"פ, ב. קוד ועוד) ותחום ההדרכה (מדריכות ניוד, צפ"ה ומשקיות הסברה).

קטגוריה:נשים בצה"ל
עונת 1958/1959 בסרייה א'

עונת 1958/1959 בסרייה א הייתה העונה ה-57 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-21 בספטמבר 1958 והסתיימו ב-9 ביוני 1959. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

טריאסטינה ובארי היו הקבוצות שעלו מהליגה השנייה.

מילאן זכתה באליפות בפעם השביעית בתולדות המועדון. 
 
בסיום העונה לליגת משנה ירדו טריאסטינה וטורינו. במקום הקבוצות שירדו לסרייה א' העפילו אטאלנטה ופלרמו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן || 34 || 20 || 12 || 2 || 84||32 || 52 || 52||זכייה בליגה העפלה לגביע אירופה לאלופות
|- 
| 2. || פיורנטינה || 34 || 20 || 9 || 5 || 95||35 || 60 || 49
|- 
| 3. || אינטר || 34 || 20 || 6 || 8 || 77||41 || 36 || 46
|- 
| 4. || יובנטוס || 34 || 16 || 10 || 8 || 74||51 || 23 || 42
|- 
| 5. || סמפדוריה || 34 || 15 || 8 || 11 || 50||44 || 6 || 38
|- 
| 6. || רומא || 34 || 12 || 11 || 11 || 57||41 || 16 || 35
|- 
| 7. || ויצ'נצה || 34 || 13 || 8 || 13 || 41||41 || 0 || 34
|- 
| 8. || פדובה || 34 || 13 || 8 || 13 || 50||52 ||2-|| 34
|- 
| 9. || נאפולי || 34 || 9 || 16 || 9 || 39||50 ||11-|| 34
|- 
| 10. || בולוניה || 34 || 10 || 11 || 13 || 47||53 ||6-|| 31
|- 
| 11. || בארי || 34 || 9 || 12 || 13 || 38||49 ||11-|| 30
|- bgcolor=#99BADD
| 12. || לאציו || 34 || 10 || 10 || 14 || 37||54 ||17-|| 30||זכייה בגביע איטליה
|- 
| 13. || גנואה || 34 || 10 || 10 || 14 || 44||62 ||18-|| 30
|- 
| 14. || |אלסנדריה|| 34 || 8 || 12 || 14 || 33||57 ||24-|| 28
|- 
| 15. || |אודינזה || 34 || 8 || 11 || 15 || 32||59 ||27-|| 27
|- 
| 16. || ספאל || 34 || 8 || 10 || 16 || 29||48 ||19-|| 26
|- bgcolor=#F08080
| 17. || טריאסטינה || 34 || 6 || 11 || 17 || 34||56 ||22-|| 23||ירדה ליגה
|- bgcolor=#F08080
| 18. || טורינו || 34 || 6 || 11 || 17 || 36||72 ||36-|| 23||ירדה ליגה
|}

==כדורגלנים מצטיינים==
אנטוניו אנג'לילו,() מאינטר כבש 33 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital59.html נתונים מאתר rsssf]

איטליה
איטליה
קטגוריה:עונות בסרייה א'